**PIRKIMO SUTARTIS**

Akcinė bendrovė „Via Lietuva“, juridinio asmens kodas 188710638, buveinės adresas Kauno g. 22-202, Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama įgalioto darbuotojo, toliau vadinama Draudėju,

ir

Akcinė bendrovė „Lietuvos draudimas“, įmonės kodas 110051834, kurios registruota buveinė yra J. Basanavičiaus g. 10, Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama toliau vadinamas Draudiku, toliau kartu sutartyje vadinamos šalimis, o kiekviena atskirai – šalimi, sudarė šią sutartį, toliau vadinamą Sutartimi:

1. **Bendrosios nuostatos**
   1. Ši Sutartis susideda iš toliau nurodytų dokumentų, kurie apima „Sutarties“ sąvoką ir kurie ginčo atveju, taikomi tokia prioriteto tvarka:
      1. Sutartis;
      2. Pirkimo dokumentai;
      3. Sutarties pakeitimai;
      4. Pasiūlymas.
   2. Jeigu Sutartyje nenurodyta kitaip, Sutartyje vartojamos sąvokos atitinka Pirkimo dokumentuose ir Viešųjų pirkimų įstatyme vartojamas sąvokas. Sutarties skyrių pavadinimai naudojami tik nuorodų tikslu ir negali būti naudojami aiškinant Sutartį.
   3. Jeigu Sutartyje nenurodyta kitaip, žodžiai, vartojami vienaskaitos forma, taip pat reiškia ir daugiskaitą, vienos giminės žodžiai apima ir kitos giminės atitinkamus žodžius, žodžiai, reiškiantys asmenis, apima ir juridinius, ir fizinius asmenis, o nuoroda į visumą, taip pat reiškia ir nuorodą į jos dalį, ir (kiekvienu konkrečiu atveju) atvirkščiai.
   4. Jeigu Sutartyje nurodyta reikšmė skaičiais ir žodžiais skiriasi, vadovaujamasi žodžiu nurodyta reikšme.
   5. Jeigu Sutartyje nenurodyta kitaip, trukmė ir terminai skaičiuojami kalendorinėmis dienomis.
   6. Jei pateikiamos nuorodos į teisės aktus, turi būti taikomos aktualios teisės aktų redakcijos, jeigu nenurodyta kitaip.
2. **SUTARTIES OBJEKTAS**
   1. Vadovaujantis šioje Sutartyje nustatytomis sąlygomis ir tvarka, Draudikas įsipareigoja suteikti **Automobilių su laboratorine ir kita spec. įranga draudimo (KASKO) paslaugas** (toliau – Paslaugos), o Draudėjas įsipareigoja už jas sumokėti Draudikui Sutartyje numatytomis sąlygomis ir terminais.
   2. Išsamus Paslaugų aprašymas aptariamas techninėje specifikacijoje (toliau – Techninė specifikacija).
   3. Sutartyje, Lietuvos Respublikos viešųjų pirkimų įstatyme, Draudimo įstatyme nereglamentuoti atvejai nurodomi Draudiko standartinėse draudimo taisyklėse, tiek kiek jos neprieštarauja Sutartyje ir Techninėje specifikacijoje nurodytoms sąlygoms.
3. **SUTARTIES KAINA IR PASLAUGŲ TEIKIMO TERMINAI**
   1. Sutartyje yra parinktas šis sutarties kainos apskaičiavimo būdas: **fiksuoto įkainio.**
      1. Pradinės Sutarties vertė taip, kaip apibrėžta Kainodaros taisyklių nustatymo metodikos, patvirtintos Viešųjų pirkimų tarnybos prie Lietuvos Respublikos Vyriausybės direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“[[1]](#footnote-1), 2.11. papunktyje) yra 25 000,00 Eur (dvidešimt penki tūkstančiai eurų 00 ct) eurų. Paslaugos neapmokestinamos PVM.
   2. Pradinės sutarties vertė bus lygi pirkimui skirtai lėšų sumai, išviešintai pirkimo dokumentuose.
   3. Į Paslaugų kainą įskaičiuoti visi Draudiko mokami mokesčiai ir išlaidos, susijusios su Paslaugų teikimu.
   4. Paslaugų teikimo terminas: **12 (dvylika) mėnesių nuo draudimo liudijimo (poliso) įsigaliojimo datos.**
   5. Sutarties sudarymą patvirtinantį draudimo liudijimą Draudikas pateikia Draudėjo atsakingam asmeniui, nurodytam Sutarties 12.3. punkte.
   6. Draudimo liudijimas Draudėjui pateikiamas/išduodamas nedelsiant po Sutarties įsigaliojimo, tačiau ne vėliau kaip likus 3 dienoms iki draudimo apsaugos įsigaliojimo dienos..
4. **ŠALIŲ teisės ir ĮSIPAREIGOJIMAI**
   1. Draudėjas įsipareigoja:
      1. suteikti Draudikui visą turimą informaciją ir (arba) dokumentus, kurie gali būti reikalingi Sutarčiai vykdyti ir leisti atlikti visus prašomus veiksmus, reikalingus draudimo rizikai įvertinti. Sutarties vykdymo laikotarpio pabaigoje visi dokumentai grąžinami Draudėjui;
      2. Sutartyje nustatytomis sąlygomis ir tvarka pagal pateiktus atsiskaitymo dokumentus apmokėti už laiku, tinkamai ir kokybiškai suteiktas Paslaugas;
      3. nutraukęs Sutartį ne dėl Draudėjo kaltės, atlyginti Draudikui jo turėtas pagrįstas išlaidas susijusias su Sutarties nutraukimu;
      4. bendradarbiauti su Draudiku Sutarties vykdymo metu;
      5. imtis visų protingų ir/ar Draudiko nurodytų (jei toks nurodymas buvo duotas) priemonių, siekiant išvengti žalos padarymo ar sumažinti riziką;
      6. be Draudiko rašytinio sutikimo nepripažinti ir (ar) nevykdyti trečiųjų asmenų reikalavimų atlyginti žalą, ir neatlikti jokių kitų veiksmų, susijusių su žalos pripažinimu ar atlyginimu;
      7. pranešti Draudikui apie gautus reikalavimus atlyginti žalą ir/ar apie įvykius bei aplinkybes, dėl kurių ateityje gali būti pareikšti tokie reikalavimai;
      8. pateikti Draudikui visus turimus bei būtinus dokumentus ir informaciją apie draudžiamojo įvykio aplinkybes ir pasekmes, kuriuos Draudikas turi teisę gauti įstatymų ir kitų teisės aktų nustatyta tvarka (sutartis, paaiškinimus, turimas ekspertų ir (ar) specialistų išvadas, valstybės institucijų Draudėjui pateiktus dokumentus ir kitus Draudiko prašomus dokumentus ir informaciją);
      9. pateikti dokumentus būtinus nustatant draudimo išmokos dydį, kuriuos Draudikas turi teisę gauti įstatymų ir kitų teisės aktų nustatyta tvarka (sąmatas, išvadas, paskaičiavimus, pareikštus reikalavimus ir kt.);
      10. per 5 (penkias) darbo dienas pranešti Draudikui apie dėl žalos atlyginimo pradėtus teisminius procesus net ir tuo atveju, kai buvo pranešta apie draudžiamąjį įvykį;
      11. vykdyti kitus šioje Sutartyje nustatytus įsipareigojimus, taip pat visas pareigas, įstatymuose ar kituose teisės aktuose priskirtas Draudėjui;
      12. pašalinti aplinkybes, kliudančias Draudikui suteikti Sutartyje numatytas Paslaugas, jei šios aplinkybės priklauso nuo Draudėjo valios.
   2. Draudėjas turi teisę:
      1. duoti nurodymus ir pateikti papildomus dokumentus ar instrukcijas, siekdamas užtikrinti greitą ir efektyvų Paslaugų teikimą;
      2. tikrinti teikiamų Paslaugų eigą ir kokybę, nesikišant į Draudiko ūkinę komercinę veiklą;
      3. nemokėti už nekokybiškai suteiktas Paslaugas, arba atsiradus trūkumų, klaidų ir (ar) netikslumų, sustabdyti Paslaugų teikimą, iki trūkumai, klaidos ir (ar) netikslumai bus pašalinti.
      4. reikalauti, kad būtų išmokėta draudimo išmoka;
      5. savarankiškai dalyvauti pretenzijų ir teismo bylų nagrinėjime;
      6. savo lėšomis ir iniciatyva skirti bei samdyti vertintojus, ekspertus, advokatus pretenzijų ir teisminių bylų nagrinėjimui;
      7. susipažinti su draudimo taisyklėmis ir gauti jų kopiją;
      8. susipažinti su žalos administravimo eiga ir jos metu nustatytomis aplinkybėmis;
      9. nutraukti Sutartį joje nustatyta tvarka;
      10. tikrinti Draudiko teikiamų Paslaugų kokybę ir žalos administravimo eigą.
   3. Draudikas įsipareigoja:
      1. teikti Paslaugas Draudėjui pagal Sutartį ir Draudėjo nurodymus bei pateiktus dokumentus, savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
      2. užtikrinti, kad Paslaugos būtų teikiamos laikantis galiojančių teisės aktų reikalavimų;
      3. neatskleisti informacijos, gautos apie Draudėją, išskyrus įstatymų nustatytas išimtis. Ši Draudiko pareiga lieka ir draudimo sutarties galiojimo metu, ir sutarčiai pasibaigus;
      4. tirti aplinkybes, būtinas draudžiamojo įvykio faktui, pasekmėms ir draudimo išmokos dydžiui nustatyti, dėdamas reikiamas pastangas;
      5. išmokėti draudimo išmoką (pirmąją periodinę draudimo išmoką) ne vėliau kaip per 30 dienų nuo tos dienos, kai gaunama visa informacija, reikšminga nustatant draudžiamojo įvykio faktą, aplinkybes, pasekmes ir draudimo išmokos dydį;
      6. jeigu įvykis yra nedraudžiamasis, atsisakyti mokėti draudimo išmoką per 30 dienų nuo tos dienos, kai gaunama visa informacija, reikšminga nustatant įvykio faktą, aplinkybes ir pasekmes;
      7. išmokėti draudimo išmoką ar atsisakyti ją išmokėti, tik įsitikinęs, kad draudžiamasis įvykis buvo;
      8. atsisakyti išmokėti draudimo išmoką, tik patikrinęs visą jam prieinamą informaciją;
      9. kai įvykis yra draudžiamasis, o Draudėjas ir Draudikas nesutaria dėl draudimo išmokos dydžio, Draudėjo pageidavimu Draudikas privalo išmokėti sumą, lygią šalių neginčijamai draudimo išmokai, jei tikslus žalos dydžio nustatymas užsitęsia ilgiau kaip 3 mėnesius;
      10. įrodyti aplinkybes, atleidžiančias jį nuo draudimo išmokos mokėjimo ar suteikiančias teisę sumažinti draudimo išmoką;
      11. atsisakydamas mokėti draudimo išmoką ar ją sumažindamas, pateikti Draudėjui išsamų ir motyvuotą rašytinį paaiškinimą apie tokio sprendimo priežastis;
      12. jeigu draudimo išmoka neišmokėta, kas 30 dienų nuo pranešimo apie draudžiamąjį įvykį dienos Draudikas privalo raštu išsamiai informuoti Draudėją apie draudžiamojo įvykio tyrimo eigą, išskyrus atvejus, kai trūksta dokumentų ar informacijos tik iš Draudėjo ir Draudėjas jau yra informuotas apie dokumentus ar informaciją, kuriuos šis asmuo privalo pateikti draudžiamojo įvykio tyrimui;
      13. išmokėdamas draudimo išmoką, laikydamasis asmens duomenų apsaugos ir kitų teisės aktų reikalavimų, raštu informuoti draudimo išmokos gavėją ir Draudėjo prašymu – Draudėją;
      14. Draudėjui atlyginti jo protingas išlaidas, turėtas ginantis nuo nukentėjusio trečiojo asmens reikalavimo atlyginti žalą. Išlaidos atlyginamos, nors vėliau ir paaiškėja, kad reikalavimas atlyginti žalą buvo nepagrįstas;
      15. sudaryti sąlygas Draudėjui susipažinti su draudimo taisyklėmis
      16. jeigu Sutartis nutraukiama, grąžinti Draudėjui sumokėtą draudimo įmoką už likusį Sutarties galiojimo laikotarpį;
      17. bendradarbiauti su Draudėju Sutarties vykdymo metu;
      18. vykdyti kitus šioje Sutartyje nustatytus įsipareigojimus, taip pat visas pareigas, įstatymuose ar kituose teisės aktuose priskirtas Draudikui;
      19. savarankiškai apsirūpinti Paslaugoms atlikti reikalingais materialiniais ištekliais, atsakyti už blogą Paslaugų kokybę;
      20. ne vėliau kaip iki kito mėnesio 10 (dešimtos) dienos pateikti Draudėjui atsiskaitymo dokumentus už suteiktas Paslaugas;
      21. nedelsiant raštu įspėti Draudėją dėl aplinkybių, kurios trukdo tinkamai ir laiku teikti Sutartyje numatytas Paslaugas;
      22. vykdyti teisėtus Draudėjo nurodymus, susijusius su Sutarties vykdymu. Jei Draudikas mano, kad Draudėjo nurodymai viršija Sutarties reikalavimus, jis apie tai praneša Draudėjui per 5 (penkias) dienas nuo tokio nurodymo gavimo dienos;
      23. Draudėjui pareikalavus, savo sąskaita ištaisyti bet kokius trūkumus, susijusius su Paslaugų teikimu ir atlyginti dėl to Draudėjo patirtus nuostolius;

4.3.8. teikdamas Paslaugas laikytis šių aplinkosaugos reikalavimų bei Draudėjui paprašius pateikti informaciją ir/ar dokumentus, kurie įrodytų Draudiko aplinkosaugos reikalavimų laikymąsi:

4.3.8.1. mažinti popieriaus sunaudojimą, atsisakyti nebūtino dokumentų kopijavimo ir spausdinimo, parengtus dokumentus Draudėjui pateikti tik elektroniniu formatu ir juos pasirašyti elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“;

4.3.8.2. siekti, kad teikiant Paslaugą būtų neteršiama aplinka ir nekeliamas pavojus sveikatai;

4.3.8.3. apšvietimui naudoti tik energiją taupančius šviesos šaltinius.

* 1. Draudikas turi teisę:
     1. prieš sudarydamas Sutartį įvertinti draudimo riziką/ savo lėšomis paskirti ekspertus draudimo rizikai įvertinti;
     2. tirdamas draudžiamojo įvykio ir įvykio, kuris gali būti pripažintas draudžiamuoju, aplinkybes, gauti ir toliau tvarkyti asmens sveikatos priežiūros įstaigų ar kitų valstybės ar savivaldybių įstaigų turimus, taip pat registruose, informacinėse sistemose ar kitose duomenų rinkmenose tvarkomus duomenis;
     3. reikalauti iš Draudėjo dokumentų, patvirtinančių įvykio aplinkybes, priežastis, padarytos žalos faktą bei dydį;
     4. tikrinti nurodomas aplinkybes, kreiptis į fizinius, juridinius asmenis, įvykį tiriančias institucijas;
     5. skirti ir samdyti vertintojus, ekspertus, advokatus ir kitus asmenis įvykio aplinkybėms tirti, atsikirtimams į pareikštus reikalavimus ir/ar ieškinius rengti arba nuostolio dydžiui nustatyti;
     6. teikti rekomendacijas ir reikalavimus rizikos ar nuostolių sumažinimui;
     7. atidėti sprendimo dėl įvykio pripažinimo draudžiamuoju / nedraudžiamuoju ir draudimo išmokos mokėjimo / nemokėjimo priėmimą iki pasibaigs ikiteisminis tyrimas, teisminis procesas, susijęs su įvykiu;
     8. savo sąskaita imtis ginti Draudėją nuo pretenzijų, atstovauti jo interesus, veikti jo vardu, reikalauti žalos atlyginimo iš kitų asmenų.
  2. Draudikas turi Sutarties 4.4. punkte, įstatymuose bei kituose teisės aktuose išvardintas teises ir kitokios (papildomos) Draudiko teisės draudimo taisyklėmis negali būti numatytos, jeigu jos nėra numatytos įstatymuose, teisės aktuose.
  3. Draudikas turi teisę atsisakyti vykdyti Sutartį, jeigu Draudėjas nepašalina Draudiko įspėjime nurodytų nuo Draudėjo valios priklausančių aplinkybių, kliudančių tinkamai įvykdyti Sutartį.

1. **ATSISKAITYMO TVARKA**

**V.A. Bendroji atsiskaitymo tvarka**

* 1. Draudėjas įsipareigoja pagal pateiktus atsiskaitymo dokumentus apmokėti Draudikui už Paslaugas Sutartyje numatyta tvarka ir terminais.
  2. Draudikas mokėjimo pranešimą arba sąskaitą faktūrą, arba kitą mokėjimo dokumentą turi pateikti Draudėjui naudojantis informacinės sistemos „SABIS“ priemonėmis. Elektroninės sąskaitos faktūros, atitinkančios Europos elektroninių sąskaitų faktūrų standartą, gali būti teikiamos Draudiko pasirinktomis elektroninėmis priemonėmis. Draudikui pateikus mokėjimo pranešimą arba sąskaitą faktūrą kitais būdais ar priemonėmis, išskyrus Viešųjų pirkimų įstatymo 22 straipsnio 12 dalyje nurodytais atvejais, laikoma, kad sąskaita faktūra Draudėjui nepateikta.
  3. Draudėjas sumoka visą metinę draudimo įmoką iš karto (metinė draudimo įmoka neskaidoma) pagal Draudiko pateiktą sąskaitą (ar kitą apmokėjimo dokumentą).
  4. Metinė draudimo įmoka mokama su atidėjimu. Draudimo įmoką Draudėjas sumoka Draudikui per 30 (trisdešimt) kalendorinių dienų nuo Sutarties įsigaliojimo dienos ir mokestinio pranešimo ar sąskaitos (ar kito apmokėjimo dokumento) iš Draudiko gavimo dienos. Tais atvejais, kai vėluoja finansavimas iš biudžeto, metinės draudimo įmokos sumokėjimas gali būti atidedamas vėlavimo laikotarpiui, bet ne ilgiau kaip 60 (šešiasdešimt) kalendorinių dienų. Draudėjas apie finansavimo iš biudžeto vėlavimą nedelsdamas po sužinojimo informuoja Draudiką.
  5. Draudėjas turi teisę be atskiro išankstinio Draudiko įspėjimo sulaikyti ir (ar) išskaičiuoti iš Draudikui pagal šią Sutartį mokamų sumų visas ir bet kokias nuostolių kompensavimo ir (ar) netesybų (delspinigių, baudų ir pan.) sumas, Draudiko mokėtinas Draudėjui, t. y. Draudėjui vienašališkai įskaitant vienarūšį priešpriešinį reikalavimą dėl atitinkamos sumos. Apie atliktą įskaitymą Draudėjas informuoja Draudiką.

**V.B. Tiesioginio atsiskaitymo su subteikėjais sąlygos**

* 1. Tiesioginis atsiskaitymas su ūkio subjektais, kurių pajėgumais Draudikas remiasi, išskyrus subteikėjus, nenumatytas.
     1. Tiesioginis atsiskaitymas su ūkio subjektais, kurių pajėgumais Draudikas remiasi, išskyrus subteikėjus, nenumatytas.
     2. Draudikui Sutarties vykdymui pasitelkus subteikėjus, Draudėjas ne vėliau kaip per 3 darbo dienas nuo Sutarties pasirašymo (jei yra žinomi subteikėjai), arba nuo informacijos apie subtiekėjo pasitelkimą iš Draudiko gavimo, raštu informuoja subteikėjus apie tiesioginio atsiskaitymo galimybę, o subteikėjas, norėdamas pasinaudoti tiesioginio atsiskaitymo galimybe, raštu pateikia prašymą Draudėjui dėl tiesioginio mokėjimo atlikimo. Tarp Draudėjo, Draudiko ir subteikėjo gali būti pasirašoma trišalė tiesioginio atsiskaitymo su subrangovu sutartis, kurioje aprašoma tiesioginio atsiskaitymo su subteikėju tvarka.
     3. Subteikėjas, po trišalės sutarties sudarymo, norėdamas pasinaudoti tiesioginio atsiskaitymo galimybe, pateikia Draudėjui atsiskaitymo dokumentus trišalėje sutartyje nustatyta tvarka ir terminais.
     4. Tiesioginis atsiskaitymas su subteikėju gali būti atliekamas tik po to, kai subteikėjas pateikia visą jam perduotą Paslaugų dalį ir pateikia Draudėjui atsiskaitymo dokumentus, nurodytus Sutarties V skyriuje „Atsiskaitymo tvarka“, o Draudėjas priima atsiskaitymo dokumentus. Subteikėjui negali būti mokamas avansas.
  2. Kilus ginčui tarp Draudiko ir subteikėjo, jie ginčus sprendžia savarankiškai, Draudėjui nedalyvaujant.
  3. Subteikėjui išmokėtų sumų dydžiu mažinamos Draudikui mokėtinos sumos.

1. **ŠALIŲ ATSAKOMYBĖ**
   1. Draudikas yra visiškai atsakingas už žalą, padarytą tretiesiems asmenims, jų turtui, teikiant Sutartyje numatytas Paslaugas.
   2. Draudikas, nesuteikęs Paslaugų Sutartyje numatytu laiku, įsipareigoja sumokėti Draudėjui 0,03 % (nulio ir trijų šimtųjų procento) dydžio delspinigius už kiekvieną pavėluotą dieną nuo Pradinės Sutarties vertės (be PVM) ir atlyginti Draudėjui dėl to patirtus nuostolius, kurių nepadengia minėtos netesybos. Delspinigiai išskaičiuojami iš Draudikui pagal Sutartį mokėtinų sumų (be PVM), kiekvieną kartą Draudikui pateikus PVM sąskaitą faktūrą už faktiškai suteiktas Paslaugas. Delspinigių suma apskaičiuojama už apmokėjimui pateiktą laikotarpį. Apie atliktą įskaitymą Draudėjas raštu informuoja Draudiką.
   3. Draudikui suteikus nekokybiškas Paslaugas, jis įsipareigoja, Draudėjui pareikalavus, sumokėti 20 % (dvidešimties procentų) dydžio baudą nuo Pradinės Sutarties vertės (be PVM), kuri bus laikoma Draudėjo minimaliais nuostoliais ir atlyginti visus dėl to patirtus Draudėjo nuostolius.
   4. Draudikas, nesilaikęs Sutarties 9.3 punkte nurodytų reikalavimų, įsipareigoja sumokėti Draudėjui 20 % (dvidešimties procentų) dydžio baudą nuo Pradinės Sutarties vertės.
   5. Draudėjas, nepagrįstai uždelsęs atsiskaityti už suteiktas Paslaugas Sutartyje nustatyta tvarka ir terminais, moka Draudikui Lietuvos Respublikos mokėjimų, atliekamų pagal komercines sutartis, vėlavimo prevencijos įstatymo nustatyto dydžio palūkanas nuo neapmokėtos sumos už kiekvieną uždelstą dieną.
2. **KONFIDENCIALUMAS**
   1. Šalys įsipareigoja neskelbti tretiesiems asmenims informacijos apie šios Sutarties sudarymo sąlygas bei kitos informacijos apie Sutarties Šalis daugiau, negu to reikia sutarčiai tinkamai vykdyti, išskyrus tuos atvejus, kai tai yra privaloma pagal Lietuvos Respublikos teisės aktus.
   2. Draudikas privalo užtikrinti, kad fizinių asmenų duomenų tvarkymas būtų suderintas su 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas nuostatų reikalavimais.
   3. Jeigu Šalys, vykdydamos Sutartį, gavo iš kitos šalies informaciją, kuri yra komercinė paslaptis, arba kitokią konfidencialią informaciją, tai ji neturi teisės suteikti šios informacijos tretiesiems asmenims be kitos Šalies sutikimo, išskyrus tuos atvejus, kai tai yra privaloma pagal Lietuvos Respublikos teisės aktus.
3. **NENUGALIMA JĖGA (force majeure)**
   1. Šalys visiškai ar iš dalies atleidžiamos nuo šios Sutarties ar jos dalies įsipareigojimų vykdymo, jei tai įvyko dėl nenugalimos jėgos, atsiradusios po šios Sutarties pasirašymo. Nenugalimos jėgos faktą turi įrodyti Šalis, nevykdanti ar nebegalinti vykdyti Sutartyje nustatytų įsipareigojimų.
   2. Nenugalimos jėgos aplinkybės turi būti patvirtintos Lietuvos Respublikos civilinio kodekso, Lietuvos Respublikos Vyriausybės 1996-07-15 nutarimo Nr. 840 „Dėl atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ ir Lietuvos Respublikos Vyriausybės 1997-03-13 nutarimo Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ ir juos pakeičiančių teisės aktų nustatyta tvarka.
   3. Nenugalimos jėgos atveju Šalys dėl atsiradusių nuostolių papildomo atlyginimo ir Paslaugų teikimo terminų pratęsimo susitaria abipusiu Šalių susitarimu.
4. **SUBTEIKĖJAI. JŲ KEITIMO TVARKA**
   1. Draudikas atsako už visus pagal Sutartį prisiimtus įsipareigojimus, nepriklausomai nuo to, ar jiems vykdyti bus pasitelkiami tretieji asmenys, tarp jų – subteikėjai.
   2. Sutarčiai vykdyti pasitelkiami šie subteikėjai: nėra. Draudikas įsipareigoja per 10 (dešimt) darbo dienų po Sutarties pasirašymo dienos pranešti Draudėjo atstovui subteikėjų kontaktinius duomenis ir subteikėjų atstovus ir subteikėjų patvirtinimus, kad jie yra informuoti apie tiesioginio atsiskaitymo galimybę pagal šią Sutartį.
   3. Sutarties galiojimo metu subteikėjų keitimas vietomis tarp Sutartyje numatytų subteikėjų, didesnės (mažesnės) Paslaugų dalies, negu buvo suderinta, perdavimas kitam Sutartyje numatytam subteikėjui, papildomų subteikėjų pasitelkimas arba Sutartyje numatytų subteikėjų atsisakymas galimas tik raštu apie tai informavus Draudėją ir pateikus subteikėjų patvirtinimus, kad jie yra informuoti apie tiesioginio atsiskaitymo galimybę pagal šią Sutartį.
   4. Sutarties galiojimo metu ketinant keisti Sutartyje numatytus subteikėjus vietomis, perduoti didesnę (mažesnę) Paslaugų dalį, negu buvo suderinta, kitam Sutartyje numatytam subteikėjui, pasitelkti papildomus subteikėjus, atsisakyti Sutartyje numatytų subteikėjų, Draudiko kartu su subteikėjais kvalifikacija turi būti ne mažesnė nei buvo reikalaujama pirkimo dokumentuose. Naujai pasitelkiamo subteikėjo ar (ir) subtiekėjo kvalifikacija turi būti ne mažesnė nei buvo reikalaujama pirkimo dokumentuose. Draudikas privalo pateikti naujo subteikėjo kvalifikacijos atitiktį ir pašalinimo pagrindų nebuvimą patvirtinančius dokumentus. Jeigu subteikėjo neatitinka kvalifikacijos reikalavimų ar atitinka bent vieną pirkimo dokumentuose nustatytą pašalinimo pagrindą, Draudikas per 5 darbo dienas privalo pakeisti minėtą subteikėją reikalavimus atitinkančiu subteikėju.
5. **SUTARTIES NUTRAUKIMAS**
   1. Draudėjas, raštu įspėjęs prieš 30 (trisdešimt) kalendorinių dienų, gali nutraukti Sutartį vienašališkai ir reikalauti atlyginti nuostolius, jeigu Draudikas:
      1. nepradeda laiku vykdyti Sutarties arba teikia Paslaugas taip lėtai, kad jas baigti iki termino pabaigos pasidaro aiškiai negalima;
      2. Paslaugas teikia nekokybiškai, arba Draudikas nepašalina Paslaugų trūkumų per nustatytus terminus arba trūkumai yra esminiai ir Draudikas nepajėgus užbaigti Paslaugų teikimo be esminių trūkumų ar didelių nuostolių Draudėjui;
      3. kitais teisės aktų numatytais atvejais.
   2. Draudėjas be išankstinio įspėjimo gali nutraukti Sutartį vienašališkai ir reikalauti atlyginti nuostolius, jeigu Draudikas:
      1. Draudikas tampa nemokus, jam iškelta restruktūrizavimo ar bankroto byla, arba inicijuotos ar pradėtos likvidavimo procedūros, arba jo turtą pradeda valdyti teismas ar bankroto administratorius, arba jo veikla yra sustabdyta ar apribota arba jo padėtis pagal šalies, kurioje jis registruotas, įstatymus yra tokia pati ar panaši, arba jis su kreditoriais yra sudaręs taikos sutartį (Draudiko ir kreditorių susitarimą tęsti Draudiko veiklą, kai Draudikas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti) ir nepateikia Draudėjui pagrįstų įrodymų, kad sugebės tinkamai įvykdyti Sutartį, bei neištaiso pažeidimo gavęs Draudėjo pretenziją; kai tokias sąlygas atitinka Draudiko jungtinės veiklos partneris ar Subjektas, kurio pajėgumais remiasi Draudikas, ir Šalys pagal Sutarties sąlygas nesusitaria dėl tokio asmens pakeitimo kitu ir nėra pateikiama įrodymų, kad Draudikas sugebės toliau tinkamai įvykdyti įsipareigojimus pagal Sutartį;
      2. siekdamas sudaryti Sutartį su Draudėju, buvo sudaręs susitarimą, neleistinai ribojantį konkurenciją;
      3. Draudikas nustatytais terminais nepateikia Sutartyje numatytų privalomų draudimų, užtikrinimų arba laiku nepratęsia (neatnaujina) jų galiojimo (jei taikoma).
   3. Jeigu Draudėjas nutraukia Sutartį Sutarties 10.1-10.2 punktų pagrindu, Draudėjas sumoka už iki Sutarties nutraukimo tinkamai suteiktas Paslaugas pagal pateiktus ir tarpusavyje suderintus atsiskaitymo dokumentus, Sutarties V skyriuje nustatyta tvarka. Taip pat Draudikas privalo atlyginti Draudėjui visas dėl šios Sutarties nutraukimo susidariusias išlaidas, susietas su Sutartyje numatytų Paslaugų užbaigimu, bei kompensuoti dėl šios Sutarties nutraukimo patirtus nuostolius. Nutraukus Sutartį 10.1-10.2 punktuose nustatytais pagrindais (išskyrus 10.2.1. punkte numatytą pagrindą), Draudikas privalo ne vėliau kaip per 5 (penkias) darbo dienas nuo Draudėjo pareikalavimo pateikimo dienos sumokėti 10 (dešimt) procentų nuo neįvykdytos Sutarties dalies kainos be PVM dydžio baudą. Tokia bauda laikoma minimaliais Draudėjo nuostoliais, kurių įrodinėti nereikia. Tuo atveju, jeigu minėta bauda nepadengia visų Draudėjo patirtų nuostolių, Draudikas įsipareigoja atlyginti visus dėl šios sutarties nutraukimo patirtus nuostolius,
   4. Draudėjas be išankstinio įspėjimo vienašališkai nutraukia Sutartį Lietuvos Respublikos Vyriausybei Nacionaliniam saugumui užtikrinti svarbių objektų apsaugos įstatymo nustatyta tvarka priėmus sprendimą, patvirtinantį, kad Sutartis neatitinka nacionalinio saugumo interesų. Tokiu atveju atsiskaitymai tarp Šalių Sutarties nutraukimo dienai atliekami Sutarties V skyriuje „Atsiskaitymo tvarka“ nustatyta tvarka.
   5. Sutartis laikoma nutraukta ir tais atvejais, kai pasibaigia Paslaugoms teikti nustatytas terminas ir Draudikas nėra pagal Sutarties sąlygas suteikęs visų Paslaugų, o Draudėjas nepratęsia Sutarties galiojimo ir Paslaugų teikimo termino, pranešęs apie tai Draudikui prieš 10 dienų iki Sutartyje nustatyto Paslaugoms teikti termino pabaigos.
   6. Šalių tarpusavio sutarimu Sutartis gali būti nutraukta bet kuriuo metu. Tokiu atveju atsiskaitymai tarp Šalių Sutarties nutraukimo dienai atliekami Sutarties V skyriuje nustatyta tvarka.
6. **kitos sutarties sąlygos**
   1. Vykdydamos šią Sutartį, Šalys vadovaujasi Lietuvos Respublikos civiliniu kodeksu, Lietuvos Respublikos įstatymais ir kitais teisės aktais, Draudėjo parengtais pirkimo dokumentais bei viešojo pirkimo metu pateiktu Draudiko pasiūlymu.
   2. Sutartis įsigalioja, Šalims ją pasirašius, ir galioja iki sutartinių įsipareigojimų įvykdymo arba Sutarties nutraukimo.
   3. Sutarties Šalys susirašinėja lietuvių kalba. Visi pranešimai, sutikimai ir kita informacija, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu asmeniškai pateikti kitai Šaliai ir gautas patvirtinimas apie gavimą arba išsiųsti registruotu laišku paštu, elektroniniu paštu (patvirtinant gavimą) nurodytais adresais, kuriuos nurodė Šalis:

|  |  |  |
| --- | --- | --- |
|  | **Draudėjas**  **(atstovas / atsakingas asmuo)** | **Draudikas**  **(atstovas / atsakingas asmuo)** |
| Vardas ir pavardė |  |  |
| Adresas |  |  |
| Telefonas |  |  |
| El. paštas |  |  |

* 1. Sutarties sąlygos Sutarties galiojimo laikotarpiu gali būti keičiamos tik Lietuvos Respublikos viešųjų pirkimų įstatyme nustatyta tvarka ir atvejais.
  2. Visi kilę ginčai ar nesutarimai sprendžiami derybų būdu. Šalims nesusitarus, ginčai ar nesutarimai sprendžiami galiojančių Lietuvos Respublikos įstatymų nustatyta tvarka Lietuvos Respublikos teismuose pagal Draudėjo buveinės vietą.
  3. Šalys neturi teisės perleisti trečiajam asmeniui reikalavimo teisės pagal šią Sutartį be raštiško kitos Šalies sutikimo.
  4. Sutartis laikoma sudaryta, kai kvalifikuotu elektroniniu parašu ją pasirašo paskutinioji Šalis.
  5. Dėl visko, kas tiesiogiai nereglamentuota šioje Sutartyje, Šalys privalo vadovautis galiojančiais Lietuvos Respublikos įstatymais ir kitais teisės aktais.
  6. Šalių atstovams yra žinoma, kad Šalių ir (ar) jų atstovų, kitų Sutartyje nurodytų asmenų duomenys, būtini tinkamam Sutarties sudarymui ir įvykdymui, yra tvarkomi be atskiro jų sutikimo sutarties vykdymo pagrindu. Kiekviena šalis (toliau – informuojančioji šalis) įsipareigoja tinkamai informuoti savo darbuotojus apie jų asmens duomenų tvarkymą, vykdomą kitos Šalies šios Sutarties sudarymo ir vykdymo tikslais, pateikdama visą 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) 13 ar 14 straipsnyje nurodytą informaciją. Jei informuojančioji šalis tokios informacijos apie kitą Šalį neturi, ji privalo paprašyti pastarosios pateikti informuojančiajai šaliai visą informaciją elektroniniu paštu, o Šalis, kurios prašoma pateikti informaciją be nepagrįsto delsimo privalo šią informaciją pateikti. Informuojančioji šalis savo darbuotojus su anksčiau nurodyta informacija privalo supažindinti pasirašytinai, teisės aktų nustatyta tvarka saugoti šią informaciją, ir kitai Šaliai pareikalavus, ją nedelsiant pateikti.
  7. Pirkimo dokumentai, viešojo pirkimo metu pateiktas Draudiko pasiūlymas yra neatsiejama šios Sutarties dalis.

|  |  |
| --- | --- |
| **Draudėjas**:  **Akcinė bendrovė „Via Lietuva“**  Kauno g. 22-202, LT‑03212 Vilnius  Įmonės kodas 188710638  Tel. (8 5) 232 9600  El. paštas [info@vialietuva.lt](mailto:info@vialietuva.lt)  A.s. LT42 7300 0100 8410 5478  Atstovaujama įgalioto darbuotojo | **Draudikas:**  **Akcinė bendrovė „Lietuvos draudimas“**  J. Basanavičiaus g. 10, 01118 Vilnius  Įmonės kodas 110051834  Trumpasis numeris 1828  El. paštas info@ld.lt  A.s. LT63 7044 0600 0036 4363 |
|  |  |

1. <https://www.e-tar.lt/portal/lt/legalAct/04cbd4205bd811e79198ffdb108a3753/sZqxMCrtVs>; [↑](#footnote-ref-1)